[{"text_idx": "#000002", "text": "Mae cydweithredu yn cynnig llinyn euraidd o ddemocratiaeth ystyrlon rydym yn gobeithio y bydd yn rhedeg drwy bob rhan a sector o Economi Bywyd Cyhoeddus Cymru \u2013 a dyma ein cyfraniad at stori Plaid Lafur Cymru yn y dyfodol."}, {"text_idx": "#000003", "text": "Sefydlwyd y Blaid Gydweithredol ym 1917 fel llais gwleidyddol y symudiad cydweithredol yn y Deyrnas Unedig. Mae\u2019n rhan o Symudiad Cydweithredol byd-eang sy\u2019n cynnwys mwy na biliwn o bobl ym mhedwar ban byd."}, {"text_idx": "#000005", "text": "Mae sefydliad cydweithredol yn sefydliad sy\u2019n eiddo ei aelodau ac sy\u2019n cael ei reoli ganddynt. Gweithwyr sy\u2019n berchen ar gydweithfeydd gweithwyr ac yn eu rheoli, a defnyddwyr sy\u2019n berchen ar gydweithfeydd defnyddwyr ac yn eu rheoli; tenantiaid sy\u2019n berchen ar gydweithfeydd tai ac yn eu rheoli; aelodau ffermwyr sy\u2019n berchen ar gydweithfeydd amaethyddol ac yn eu rheoli; adneuyddion sy\u2019n berchen ar undebau credyd ac yn eu rheoli."}, {"text_idx": "#000009", "text": "Cyfraniad y Blaid Gydweithredol i\u2019r dasg o bennu cyfeiriad y Blaid Lafur yng Nghymru yn y dyfodol yw\u2019r ddogfen hon. Mae wedi\u2019i llunio yng nghysgod COVID-19 ond mae\u2019n cynnwys cred gadarnhaol yn yr arweinyddiaeth a roddwyd yng Nghymru drwy gydol 2020 ac uchelgais clir sy\u2019n rhoi Cymru ar flaen y gad yn y Gymanwlad Gydweithredol."}, {"text_idx": "#000010", "text": "Yn y ddau ddegawd ers i ddatganoli arwain at sefydlu Llywodraeth Cymru, rydym ni wedi cyfrannu\u2019n sylweddol a sicrhau bod Cydweithrediaeth yn llinyn euraidd sy\u2019n rhan gyson o stori Cymru yn yr 21ain ganrif ac rydym wedi cael ein gwobrwyo gyda brwdfrydedd arweinyddiaeth Plaid Lafur Cymru i fabwysiadu Cydweithrediaeth."}, {"text_idx": "#000011", "text": "Nid yw hyn erioed wedi bod yn gliriach nag yn 2020 \u2013 blwyddyn y pandemig. Yn hytrach na chael eu diystyru yn ystod y pandemig, mae buddion dilyn egwyddorion cydweithredol wedi bod yn enwedig o amlwg ers dyfodiad COVID-19. Mae arweinyddiaeth y Prif Weinidog Mark Drakeford a\u2019r Gweinidog Iechyd Vaughan Gething wedi rhoi eglurder i\u2019r cyhoedd yng Nghymru, ac mae wedi\u2019i seilio ar yr angen am gydweithredu i fynd i\u2019r afael a\u0302\u2019r feirws ac yn llawn ymdeimlad o gymuned a chydgefnogaeth, sef egwyddorion craidd cydweithrediaeth ar waith."}, {"text_idx": "#000013", "text": "Can you share this with your friends?"}]